Latvijas sieviešu basketbola izlase 2013. gada Eiropas čempionātā

**[[Latvijas sieviešu basketbola izlase]]i [[2013. gada Eiropas čempionāts basketbolā sievietēm|2013. gada Eiropas čempionāts]]** bija 6. Eiropas čempionāts un 5. čempionāts pēc kārtas. Šis bija izlases neveiksmīgākais čempionāts, grupu turnīra trijās spēlēs tika piedzīvoti trīs zaudējumi, ar ko arī beidzās izlases dalība čempionātā. Latvijas izlase čempionāta kopvērtējumā ierindojās dalītā 13.—16. vietā. Pēc čempionāta noslēguma par karjeras beigšanu valstsvienībā paziņoja izlases kapteine Liene Jansone.

## Kvalifikācijas turnīrs
Latvijas sieviešu basketbola izlase 2011. gada Eiropas čempionātā izcīnīja 8. vietu, tādēļ izlasei bija jāstartē  2013. gada Eiropas čempionāta kvalifikācijas turnīrā.

 tika uzsākts kvalifikācijas turnīrs. Latvijas izlase tika ielozēta E grupā kopā ar Grieķijas, Itālijas, Somijas un Luksemburgas izlasēm. Tika aizvadīts divu apļu turnīrs (katra izlase ar katru spēlē gan mājās, gan izbraukumā). Gūtās piecas uzvaras astoņās spēlēs ļāva izlasei kvalificēties 2013. gada Eiropas čempionātam basketbolā.

### Izlases sastāvs

### Turnīra tabula

|}

## Eiropas čempionāts

### Pārbaudes spēles
Latvijas izlase gatavošanos Eiropas čempionātam uzsāka 1. maijā. Izlases kandidātu lokā sākotnēji bija 22 basketbolistes. Kandidāšu sarakstā netika iekļautas traumas guvušās Aija Putniņa un Sabīne Niedola, tāpat laikā no 2011. gada Eiropas čempionāta finālturnīra beigām līdz 2013. gadam par karjeras beigšanu izlasē paziņoja vairākas basketbolistes (Anete Jēkabsone-Žogota, Ieva Kubliņa, Gunta Baško-Melnbārde, Zane Tamane).

Pirms finālturnīra tika aizvadītas 10 pārbaudes spēles, kurās tika gūtas septiņas uzvaras un piedzīvoti trīs zaudējumi.

### Finālturnīrs

Latvijas izlase tika ielozēta C grupā kopā ar Francijas, Lielbritānijas un Serbijas izlasēm. Pirmā spēle tika aizvadīta pret čempionāta rīkotājām Francijas izlasi, šī bija sestā abu izlašu savstarpējā spēle Eiropas čempionātu finālturnīros, iepriekšējo 5 spēļu bilance bija 2—3. Spēlē tika piedzīvots zaudējums ar 39—62, Latvijas izlases rezultatīvākā spēlētāja bija Elīna Babkina, kas guva 11 punktus. Šī bija Latvijas izlases otra mazrezultatīvākā spēle Eiropas čempionātu finālturnīros (2007. gada Eiropas čempionāta pusfinālā pret Krievijas izlasi tika gūti 36 punkti). Šajā spēlē sešām spēlētājām bija debija Eiropas čempionāta finālturnīros.

Otrā spēle tika aizvadīta pret Lielbritānijas izlasi. Šī bija abu komandu pirmā savstarpējā spēle Eiropas čempionātu finālturnīros. Arī šajā spēlē Latvija piedzīvoja zaudējumu ar 56—69, izlases rezultatīvākā basketboliste ar 12 punktiem bija Ieva Krastiņa.

Grupu turnīra pēdējā spēle tika aizvadīta pret Serbijas izlasi. Latvija piedzīvoja trešo zaudējumu trijās spēlēs, šoreiz ar 56—62. Izlases rezultatīvākā spēlētāja ar 17 punktiem bija Kristīne Kārkliņa, kas kļuva arī par visa turnīra rezultatīvāko Latvijas izlases spēlētāju (vidēji spēlē gūti 10,3 punkti). Latvijas izlase C grupas kopvērtējumā ierindojās pēdējā vietā, tādējādi Latvijas izlase nekvalificējās otrajai kārtai. Čempionāta kopvērtējumā tika iegūta dalīta 13.—16. vieta.

#### Izlases sastāvs

#### Turnīra tabula

|}

#### Spēles
:

----

----

## Atsauces

## Ārējās saites
* Latvijas Basketbola savienība
* Čempionāta mājaslapa